दो गांवों में 15 मवेशी जिंदा जले
भास्कर न्यूज | गठवाड़ी
जयचंदपुरागोल गांवों में शनिवार रात अलग-अलग स्थानों में आग लगने से 6 परिवारों के कच्चे घर लाखों का सामान आग की भेंट चढ़ गया। आग में 15 मवेशी जिंदा जल गए। जानकारी के अनुसार जयचंदपुरा गांव की नायकाें की ढाणी में शनिवार रात करीब 7 बजे कालूराम नायक के कच्चे घरों में अचानक आग लग गई। आग लगी देखकर परिजनाें ने शोर मचाया। मौके पर आए लोग कुछ करते तब तक आग ने पास स्थित चौथमल नायक अशोक नायक के कच्चे घरों को भी अपनी चपेट में ले लिया। आग की तीव्रता तेज थी कि घरों से कुछ भी सामान बाहर नहीं निकाला जा सका।
घरों में बंधी दो भैंस एक गाय भी आग की भेंट चढ़ गई। लाेगों ने उनको बचाने के काफी प्रयास किए मगर लपटों ने लोगों को पास नहीं फटकने दिया। बड़ी मुश्किल से एक गाय दो पाडियों को बाहर निकाला जा सका। बाद में ताला जीएसएस से बिजली सप्लाई चालू करवाकर टयूबवेल की सहायता से पानी डालकर आग पर काबू पाया जा सका। वीर तेजा सेवा समिति के पदाधिकारियों ने पीड़ितों का 5 हजार रुपए नकद 2 क्विंटल गेहूं की सहायता प्रदान की।
इसी प्रकार गोल गांव में भी शनिवार रात पप्पूराम, मदनलाल धूड़ाराम नायक के घरों में आग लग गई। आग ने यहां भी अपनी विकरालता के चलते घरों में से कुछ भी बाहर नहीं निकालने दिया और देखते ही देखते सब कुछ जलकर राख कर दिया। इस दौरान घरों में बंधी पप्पूराम की 7, मदनलाल की 3 धूड़ाराम की 2 बकरियां जिंदा जल गई। 7 बकरियां झुलस गई।
नहींरुक रहे थे आंसू
पालेगए मवेशियों के नजरों के सामने जिंदा जल जाने के बाद पीड़ित परिवारों के लोगों के आंसू नहीं थम रहे थे।
अजीतगढ़|कस्बे सेकेरली मार्ग पर रविवार सवेरे एक ट्रक में कड़बी लेकर जाते समय बिजली के तारों के छू जाने से आग लग गई। आग लगते ही ग्रामीणों ने आसपास से टैंकर एवं बाेरिंग से पानी लाकर आग बुझाने का प्रयास किया। करीब 2 घंटे की मशक्कत के बाद ग्रामीणों की सूझबूझ से ट्रक को जलने से बचा लिया गया। सूचना पर शाहपुरा एवं नीमकाथाना से दमकल भी मौके पर पहुंची। सुबह करीब 10 बजे एक ट्रक रोहतक से ढाणी केरली में कड़बी लेकर आया था। सिनेमा हॉल से आगे जाते समय कड़बी हाइटेंशन लाइन से टच हो गई, जिससे कड़बी में आग लग गई। कड़बी को जलते देखकर आसपास से बड़ी संख्या में लोग पहुंचे तथा पानी के टैंकर एवं बोरिंग से पाइप जोड़कर आग बुझाने का प्रयास किया, लेकिन आग बढ़ती देखकर लोगों ने पुलिस को सूचना दी।
सूझबूझसे ट्रक जलने से बचा
ट्रककी कड़बी जलने की सूचना पर मौके पर काफी लाेग एकत्र हो गए थे तथा बुझाने में जुट गए। आग को लगातार बढ़ते हुए देख कर लोगों ने दो क्रेनों की सहायता से ट्रक को खाली स्थान पर लेकर जाकर पलट दिय जिससे जलती हुई कड़बी दूर छिटक गई। समय रहते ट्रक को खाली कर दिया जिससे ट्रक जलने से बच गया। पुलिस एवं ग्रामीणों की सूचना के बाद शाहपुरा दमकल करीब 11.15 बजे घटना स्थल पहुंची जहां आने से पहले ही लोगों की सूझबूझ से ट्रक को खाली स्थान पर लेकर क्रेनों की सहायता से पलट दिया गया था।
अजीतगढ. ट्रकमें भरी कड़बी में लगी आग।
गठवाड़ी. आगसे जले कच्चे घर घरेलू सामान।
mag_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva